stanford-oval/wikipedia huggingface dataset:
Mentalist
Rooleissa > Hahmot > Patrick Jane

Patrick Jane (es. Simon Baker) työskentelee CBI:n murharyhmän erityisavustajana. Patrick Jane on karismaattinen, keski-ikäinen, pohjimmiltaan yksinäinen mies. Hän on aina pukeutunut pukuun ja liivin. Patrickilla on hyvät sosiaaliset taidot, ja hän on erittäin hyvä puhumaan kaikenlaisille ​​ihmisille. Hänellä on myös taipumus olla kylmä, tunteeton, kyyninen ja katkera. Patrick on usein ylimielinen ja tahditon. Mutta pohjimmiltaan hän on hyväsydäminen ja huolehtivainen ihminen. CBI:ssa, Jane on tunnettu kurittomuudestaan. Hän harvoin noudattaa vakiintuneita menettelytapoja, ja käyttääkin tehokkaita, joskin hieman kyseenalaisia, menetelmiä. Janella on kyky ratkoa merkillisiä rikosmysteerejä veitsenterävän huomiokykynsä avulla. Hän käyttää usein apunaan myös laajaa tietämystään asioista, hypnoosia ja neurolingvististä ohjelmointia. Epäiltyjen hypnotisointi on yksi niistä asioista, jonka takia esimiehet eivät pidä hänestä. Jane on vain erityisavustaja, eikä hänellä koskaan ole virka-asetta. Ennen uraa CBI:ssa hän oli erittäin menestynyt meedio, mutta hän on myöntänyt, että todellisuudessa hän vain huijasi ihmisiä.
Heti sarjan alussa kerrotaan, että pelätty sarjamurhaaja Red John murhasi Patrick Janen vaimon ja tyttären. Tämän vuoksi Jane jätti uransa meediona, ja liittyi CBI:hin. Patrickin tavoite on löytää "Red John" ja tappaa tämä. Hän on valmis uhraamaan kaiken löytääkseen "Red Johnin".
Rooleissa > Hahmot > Teresa Lisbon

Teresa Lisbon (es. Robin Tunney) on CBI:n murharyhmän johtaja, ja Patrick Janen pomo. Hän on yksinäinen, 35-vuotias nainen, jolla on traumaattinen tausta. Hänen äitinsä kuoli auto-onnettomuudessa kun Teresa oli lapsi. Teresa joutui kasvattamaan veljensä, koska heidän isänsä on alkoholisti. Lisbon on luonteeltaan sympaattinen ja myötätuntoinen henkilö. Hän on peloton henkilö, joka osallistuu usein aseellisiin konflikteihin. Janen ja Lisbonin välillä on hieman romanttista vetovoimaa.
Rooleissa > Hahmot > Red John

"Red John" on sarjan antagonisti. Hän on sarjamurhaaja, jonka uskotaan murhanneen useita kymmeniä ihmisiä, mukaan lukien Patrick Janen vaimo ja tytär. Sarjan alussa on kulunut viisi vuotta Janen perheen murhasta. "Red John" maalaa jokaiselle murhapaikalle hymyilevät kasvot seinälle uhrin verelle. Hän jättää toisinaan murhapaikalle myös viestejä, jotka on kirjoitettu paperille tai sitten hymiön viereen verellä. Näitä viestejä ovat esimerkiksi: "You came here too late" ja "Keep smiling". Hänellä on jäljittelijöitä, mutta myös monia apureita. "Red John" on ilmeinen psykopaatti joka rakastaa Patrick Janen kiusaamista ja pilkkaamista. Hän järjestää jatkuvasti Patrickille massiivisia kissa ja hiiri -leikkejä. Hän ei halua, että Patrick kuolee, vaan haluaa kiusata tätä kaikin tavoin.
Jaksot > Ensimmäinen tuotantokausi (2008–2009)

Red John (Pilot)
Punapää ja ilmastointiteippiä (Red Hair and Silver Tape)
Punainen aalto (Red Tide)
Verenpunaisia timantteja (Ladies in Red)
Punapuiden siimeksessä (Redwood)
Herttasuora (Red Handed)
Punainen vaate (Seeing Red)
Vereen piirretty viiva (The Thin Red Line)
Punainen liekkimeri (Flame Red)
Verevää tutkimustyötä (Red Brick and Ivy)
Red Johnin tutut (Red John's Friends)
Punainen noita (Red Rum)
Punaista maalia (Paint it Red)
Karmiininpunainen rakastaja  (Crimson Casanova)
Kateudesta punainen (Scarlett Fever)
Punasilmäisyyttä (Bloodshot)
Osakkeet punaisella (Carnelian, Inc.)
Punaisia perunoita (Russet Potatoes)
Punaisia ruusuja (A Dozen Red Roses)
Tomaattikastiketta (Red Sauce)
Posket punaisena (Miss Red)
Veriveljet (Blood Brothers)
Red Johnin kannoilla (Red John's Footsteps)
Jaksot > Toinen tuotantokausi (2009–2010)

Veriside (Redemption)
Tulipunainen suhde (The Scarlet Letter)
Verenpunaiset jäljet (Red Badge)
Punainen uhka (Red Menace)
Punainen aave (Red Scare)
Mustaa kultaa, punaista verta (Black Gold and Red Blood)
Veriset lunnaat (Red Bulls)
Verinen oikea käsi (His Red Right Hand)
Rubiinin punaa (A Price Above Rubies)
Leikkiä tulella (Throwing Fire)
Ruusunpunaiset lasit (Rose-Colored Glasses)
Sydänverta (Bleeding Heart)
Punaiset vauhtiraidat (Redline)
Verivala (Blood In, Blood Out)
Punapippuria (Red Herring)
Punainen hälytys (Code Red)
Punainen rasia (The Red Box)
Punaista vettä (Aingavite Baa)
Verirahat (Blood Money)
Verisukulaiset (Red All Over)
18-5-4 (18-5-4)
Veristä kauppaa (Red Letter)
Verenpunainen aamunkoitto (Red Sky in the Morning)
Jaksot > Kolmas tuotantokausi (2010–2011)

Verenpunainen taivas (Red Sky at Night)
Tekoverta (Cackle-Bladder Blood)
Kädet veressä (The Blood on His Hands)
Punainen matto (Red Carpet Treatment)
Tulinen ratsu (The Red Ponies)
Vaaleanpunainen jakkupuku (Pink Chanel Suit)
Tulenpalavaa rakkautta (Red Hot)
Tulipallo (Ball of Fire)
Punainen täysikuu (Red Moon)
Joulupukki (Jolly Red Elf)
Veren maku suussa (Bloodsport)
Verikoirat (Bloodhounds)
Punainen vaara (Red Alert)
Veri verta vaatii (Blood for Blood)
Veristä kultaa (Red Gold)
Punainen kuningatar (Red Queen)
Veri virtaa (Bloodstream)
Punainen maili (The Red Mile)
Ruusun piikkejä (Every Rose Has Its Thorn)
Kiinni verekseltään (Redacted)
Veri on vettä sakeampaa (Like a Redheaded Stepchild)
Punainen rapsodia (Rhapsody in Red)
Mansikoita ja kermavaahtoa, osa 1 (Strawberries and Cream (Part 1))
Mansikoita ja kermavaahtoa, osa 2 (Strawberries and Cream (Part 2))
Jaksot > Neljäs tuotantokausi (2011–2012)

Punainen nauha (Scarlet Ribbons)
Punainen kirja (Little Red Book)
Punainen ilmapallo (Pretty Red Balloon)
Verinen iltapäivä (Ring Around the Rosie)
Verta hiekalla (Blood and Sand)
Verisukua (Where in the World is Carmine O'Brien?)
Punainen vilkkuvalo (Blinking Red Light)
Vaaleanpunainen hiussuortuva (Pink Tops)
Punapaita (The Redshirt)
Punainen fuuga (Fugue in Red)
Kaikki punaiselle (Always Bet on Red)
Sydän verillä (My Bloody Valentine)
Punainen on päivän väri (Red is the New Black)
Posket punaisina (At First Blush)
Ruusujen sota (War of the Roses)
Murha mielessä (His Thoughts Were Red Thoughts)
Halpaa viiniä (Cheap Burgundy)
Kuolevan miehen kohtalo (Ruddy Cheeks)
Taikatemppuja (Pink Champagne on Ice)
Kovaa peliä Redmundissa (Something's Rotten in Redmund)
Kalmaa kabareessa (Ruby Slippers)
Kuolema rannalla (So Long, and Thanks for All the Red Snapper)
Punainen jahti (Red Rover, Red Rover)
Punainen ansa (The Crimson Hat)
Jaksot > Viides tuotantokausi (2012–2013)

Punainen lasihelmi (The Crimson Ticket)
Paholaisen kirsikka (Devil's Cherry)
Sisäpiiriläinen (Not One Red Cent)
Verikosto (Blood Feud)
Punainen sarastus (Red Dawn)
Kiristyksen avulla (Cherry Picked)
Vainu verijäljistä (If It Bleeds, It Leads)
Auringonlaskun punerrus (Red Sails in the Sunset)
Musta kirsikka (Black Cherry)
Ahneuden uhri (Panama Red)
Viinin ja ruusujen päivä (Days of Wine and Roses)
Punainen leikkiauto (Little Red Corvette)
Punainen lato (The Red Barn)
Kynsin ja hampain (Red in Tooth and Claw)
Punainen lakkaus (Red Lacquer Nail Polish)
Punainen kosto (There Will Be Blood)
Punainen, valkoinen ja sininen (Red, White And Blue)
Punaisen verhon takana (Behind the Red Curtain)
Punaisen kirjeen päivä (Red Letter Day)
Punainen houkutus (Red Velvet Cupcakes)
Punainen ja kutiseva (Red and Itchy)
Lapsuuden muisto (Red John's Rules)
Jaksot > Kuudes tuotantokausi (2013–2014)

Aavikon kukka (The Desert Rose)
Punainen lintu (Black-Winged Red Bird)
Häät punaisissa (Wedding in Red)
Punaisella listalla (Red Listed)
Suljettu huone (The Red Tattoo)
Tulta ja tulikiveä (Fire and Brimstone)
Suuri punainen lohikäärme (The Great Red Dragon)
Ajojahti (Red John)
Paossa paratiisissa (My Blue Heaven)
Viherpeukalo (Green Thumb)
Valkoisia valheita (White Lines)
Salaisuus sanomalehdissä (The Golden Hammer)
Musta helikopteri (Black Helicopters)
Harmaalla alueella (Grey Water)
Gracea etsimässä (White as the Driven Snow)
Taiteen tähden (Violets)
Päätepysäki (Silver Wings of Time)
Metsän siimeksessä (Forest Green)
Laiton lasti (Brown Eyed Girls)
Huijaus oikeussalissa (Il Tavolo Blanco)
Elintärkeää (Black Hearts)
Mysteeri Miamissa (Blue Bird)
Jaksot > Seitsemäs tuotantokausi (2014–2015)

Paluu arkeen (Nothing But Blue Skies)
Oranssi pukee häntä (The Greybar Hotel)
Mustasukkaisuutta (Orange Blossom Ice Cream)
Vaaleanpunaisen timantin jäljillä (Black Market)
Hopeanvärinen salkku (The Silver Briefcase)
Vihreä valo (Green Light)
Perheen valkea lammas (Little Yellow House)
Sininen vaara (The Whites of His Eyes)
Harmaalla alueella (Copper Bullet)
Kuolon kelmeänkeltainen kosketus (Nothing Gold Can Stay)
Valkoiset luut (Byzantium)
Ruskea rantamökki (Brown Shag Carpet)
Uusi alku (White Orchids)
Esittäminen Yhdysvaltojen ulkopuolella

Sarjaa esitetään Yhdysvaltojen lisäksi monissa muissakin maissa, esimerkiksi Kanadassa, Ruotsissa, Australiassa, Suomessa, Italiassa ja Isossa-Britanniassa.
Aiheesta muualla

Mentalist Internet Movie Databasessa (englanniksi)
Patrick Jane (Simon Baker).
Red Johnin tavaramerkki "The Face", jonka hän maalaa seinälle uhrin verellä.
Tammilaahusvenhokas

| Tammilaahusvenhokas |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Venhokkaat Nolidae
Alaheimo::  Venhoyökköset Chloephorinae
Suku::  Laahusyökköset Nycteola
Laji::  revayana
Kaksiosainen nimi
 Nycteola revayana  Scopoli, 1772 
Katso myös
   Tammilaahusvenhokas Commonsissa 
Infobox OKNimi-testi OK: 
Tammilaahusvenhokas, aikaisemmalta nimeltään tammilaahusyökkönen, (Nyctelola revayana) on pieni ja vaatimattoman näköinen yöperhonen. Suomessa sen levinneisyys rajoittuu maan lounaisosiin.
Koko ja ulkonäkö

Tammilaahusvenhokas on pienikokoinen perhoslaji, jonka ulkonäkö muuntelee huomattavan paljon. Etusiivet ovat leveät, lähes suorakulmion muotoiset ja pohjaväriltään yleensä harmaat, joskus ruskeansävyiset. Siiven tyvestä lähtee joillakin yksilöillä lyhyt, musta pitkittäisjuova. Sekä sisempi että ulompi poikkiviiru ovat kaksinkertaiset ja selvästi mutkittelevat, mutta usein vain ulompi poikkiviiru näkyy selvästi koko siiven poikki. Sisemmän poikkiviirun ja siiven tyven väliin jää usein tumma, vaaleareunainen pyöreä täplä, ja poikkiviirujen väliin jäävässä alueessa on voimakkaan punertavaa sävyä, etenkin siiven etureunan puolella. Joskus siiven keskellä on musta tai ruskea täplä. Siiven kärkiosan aaltoviiru on vaalea ja yleensä sisäreunastaan mustien täplien reunustama. Takasiivet ovat vaaleanharmaat ja reunoja kohti tummenevat ilman kuviointia. Siipiväli on 21–27 mm.
Vähäisemmän ulkoasuvaihtelun lisäksi lajilta tunnetaan etusiiviltään lähes yksivärisen ruskea värimuoto f. ramosana, jonka siipien ainoa mainittava kuviointi on etusiiven pituussuuntainen, paksu musta juova. Muita värimuotoja ovat tummapohjainen ja heikkokuvioinen f. nigricans, vaaleapohjaiset ja tummatäpläiset f. ilicana ja f. punctana sekä vaaleanharmaa f. canescens.
Samannäköisiä lajeja ovat erityisesti yleinen pajulaahusvenhokas (Nycteola degenerana) sekä harvinaisempi poppelilaahusvenhokas (Nycteola asiatica). Luotettava lajinmääritys saattaa vaatia perhosen genitaalien tutkimista. Muiden laahusvenhokkaiden tapaan sitä voi myös luulla kääriäiseksi, joista samannäköinen on etenkin kirjotalvikääriäinen (Acleris hastiana).
Levinneisyys ja lentoaika

Taamilaahusvenhokkaan levinneisyys ulottuu Pohjois-Afrikasta Pyreneiden niemimaan poikki Keski-Eurooppaan, Skandinavian eteläosiin ja Baltiaan ja idässä Turkin kautta Iraniin ja Afganistaniin. Suomessa tammilaahusvenhokas on levinneisyydeltään lounainen, mutta se on vähitellen yleistynynyt koko 2000-luvun ajan. Sitä tavataan silti vain Ahvenanmaalla, lounaissaaristossa sekä Turusta harvakseltaan etelärannikkoa pitkin itään. Aikuisena talvehtivaksi lajiksi kevätlento alkaa melko myöhään, sillä perhoset ovat usein lennossa vasta toukokuun puolenvälin jälkeen. Talvehtineita yksilöitä vuo kuitenkin tavata huhtikuusta kesäkuulle. Uusi sukupolvi aloittaa lentonsa elokuussa.
Etelä-Euroopassa lajilla on ilmeisesti erillinen kesäpolvi, joka ei talvehdi.
Elinympäristö ja elintavat

Tammilaahusvenhokas on lämpimien jalopuumetsien laji, jota tapaa myös puistoissa. Sillä on jonkin verran vaellustaipumusta, minkä vuoksi yksilöitä voi joskus tavata myös muunlaisilta paikoilta. Aikuiset perhoset lentävät iltahämärässä ja uudelleen aamun lähestyessä. Monien sukulaistensa tapaan tammilaahusvenhokkaat tulevat sekä valolle että syötille. Perhoset eivät kuitenkaan lennä mainittavissa määrin ennen talvehtimistaan vaan lepäilevät oksiston joukossa. Oksalla perhonen käärii siipensä oksan ympärille, mikä tekee siitä hyvin vaikeasti havaittavan. Syksyllä perhoset ruokailevat lehdille pudonnella mesikasteella ja imevät mehua marjojen kuoren läpi. Keväällä ne vierailevat innokkaasti pajujen kukinnoilla.
Naaras munii noin 100 munaa parinkymmenen munan ryhminä oksien silmuille. Toukat elävät piilottelevaa elämää tammen yhteenkudottujen lehtien välissä, aluksi usein pieninä ryhminä. Toukat elävät luultavasti pääasiassa korkealla latvustoissa, eikä niitä siksi tapaa kovin usein. Toukka on täysikasvuinen kesä-heinäkuun vaihteessa ja se rakentaa vaalean, venemäisen kotelokopan lehden tai oksan alapinnalle. Kotelokopan päässä on terävä kulma. Kotelovaihe kestää pari viikkoa. Aikuinen perhonen talvehtii.
Suomen uhanalaisarvioinnissa tammilaahusyökkönen on arvioitu silmälläpidettäväksi (NT).
Ravintokasvi

Toukka elää tammilla (Quercus).
Aiheesta muualla

Suomen Perhoset: Tammilaahusvenhokas
toukka (Arkistoitu – Internet Archive)
koiraan genitaalit[vanhentunut linkki] (englanniksi)
Bestimmungshilfe des Lepforums[vanhentunut linkki] (saksaksi)
| --- | --- |
Taksonitunnisteet:  Wikidata: Q1305976  BioLib: 54766  BOLD: 183408  CoL: 4856K  EoL: 547056  EPPO: NYCTRE  EUNIS: 311287  Fauna Europaea: 447155  Fauna Europaea (new): 3010997b-7810-4aee-96e1-155066746e39  GBIF: 5114327  iNaturalist: 205748  IRMNG: 10626380  LepIndex: 275188  LoB: 4266  MaBENA: NycteRevay  NBN: NBNSYS0000011345  NCBI: 988004  Observation.org: 9428  Open Tree of Life: 676881  Laji.fi: MX.62371
Taloudellinen vapaus

Taloudellinen vapaus tarkoittaa useimmiten vapaan markkinatalouden astetta kuten kaupankäynnin vapautta ja omistusoikeuden suojaa - sitä, että ihmiset saavat tuottaa, myydä, ostaa ja kuluttaa tavaroita ja palveluita vapaasti ilman pakkoa, petosta tai varkautta. Tämä heijastuu laillisuusperiaatteessa, omistusoikeudessa ja sopimusvapaudessa.
Taloudellisen vapauden indeksi mittaa taloudellista vapautta. Indeksin mukaan maailman taloudellisesti vapaimpia maita ovat lähinnä länsimaat poikkeuksena Hongkong ja Singapore, ja Pohjoismaat sijoittuvat noin sijoille 10 - 20. Vuodesta 1985 vuoteen 2000 useimpien maiden taloudellinen vapaus lisääntyi Fraserin indeksin mukaan.
Yleistä

Empiirisen tutkimuksen mukaan taloudellisen vapauden indeksi korreloi positiivisesti elintason, talouskasvun, tulojen tasaisuuden, korruption vähyyden ja poliittisen väkivallan vähyyden kanssa.
Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.
Onnellisuus oli selvästi sitä korkeampi, mitä taloudellisesti vapaampi jokin maa oli (korrelaatio oli vahva).
Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia (Democracy Score -mittarilla mitattuna).
Taloudellisen vapauden korrelaatioita

Empiiristen tutkimusten mukaan taloudellinen vapaus korreloi elintason, talouskasvun, tulojen tasaisuuden, korruption vähyyden ja poliittisen väkivallan vähyyden kanssa.
Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.
Taloudellisen vapauden korrelaatioita > Poliittinen vapaus

Freedom Housen mukaan "poliittisen vapauden ja Heritage-säätiön sekä Wall Street Journalin mittaaman taloudellisen vapauden välillä on korkea ja tilastollisesti merkitsevä korrelaatio".
123 valtion tutkimus vahvisti nobelistien Hayekin–Friedmanin hypoteesin, että taloudellinen vapaus on lähes välttämätön poliittisen vapauden edellytys. Vain harvoissa tapauksissa oli merkittävästi poliittista vapautta ilman huomattavaa taloudellista vapautta, ja nekin tapaukset heikkenivät ajan myötä. Myöhempi tutkimus löysi vain yhden selkeän vastaesimerkin: Valko-Venäjä vuoden 1991 jälkeen. Senkin poliittinen vapaus katosi ajan mittaan.
Taloudellisen vapauden korrelaatioita > Talouskasvu

Sadoissa tieteellisissa artikkeleissa käytetyn Economic Freedom of the World -indeksin mukaan taloudellisesti vapaimmassa ("kapitalistisimmassa") viidenneksessä elävien keskitulot olivat 23 450 dollaria/vuosi ja kasvu 1990-luvulla 2,56 %/vuosi. Epävapaimmassa viidenneksessä luvut olivat 2 556 dollaria ja -0,85 %/vuosi. Köyhin kymmenys kansasta sai 728 $/vuosi epävapaimmissa ja 7000 $/vuosi vapaimmissa maissa. Eliniänodote oli vapaimmissa maissa 20 vuotta enemmän kuin epävapaimmissa.
"Vuodesta 1820 vuoteen 1998 maailman väestö 6-kertaistui, BKT 49-kertaistui ja BKT/capita melkein 9-kertaistui." Tämä tapahtui lähinnä siellä, missä taloutta liberalisoitiin, mutta silti Afrikankin reaalitulot henkeä kohden nousivat 3 kertaa korkeammiksi vuosisadassa. Kehitysmaissa elinikä kasvoi 26 vuodesta 64 vuoteen 1900-luvun aikana.
Taloudellisen vapauden korrelaatioita > Onnellisuus

Onnellisuus oli selvästi sitä korkeampi, mitä taloudellisesti vapaampi jokin maa oli (korrelaatio oli vahva).
Taloudellisen vapauden korrelaatioita > Rauha

Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia (Democracy Score -mittarilla mitattuna).
Vapaa markkinatalous luo rauhaa ja ehkäisee konflikteja tehokkaammin kuin demokratia, ihmisoikeudet tai hyvä hallinto. NTNU:n valtio-opin professori Indra de Soysan mukaan teoreetikot ovat esittäneet vastaavaa kolmattasataa vuotta, mutta nyt myös empiiriset tosiasiat ovat vahvistaneet johtopäätökset.
Soysan mukaan osaselitys ilmiölle on se, että jos taloudellista vapautta rajoitetaan, investointi konfliktiin on ainoita keinoja luoda lisää vaurautta itselleen. Lisäksi, mitä suurempi taloudellinen valta valtiolla on, sitä enemmän kapinoinnilla sitä vastaan voi saada aikaan . Muita aiempia selityksiä ovat mm. se, että vauraammilla kansakunnilla on enemmän hävittävää sodissa, kauppakumppanien kanssa ei kannata taistella ja ihmisten voidessa vaikuttaa elämäänsä ja elintasoonsa vapaasti omilla ponnistuksillaan heillä on vähemmän tarvetta tehdä sitä muita pakottamalla.
Soysan mukaan Norjan lukemattomat rauhansovitteluyritykset ovat tehoton keino luoda rauhaa, kun taas markkinoiden vapauttaminen loisi sitä tehokkaammin ja lisäksi edistäisi kehitystä toisin kuin perinteinen kehitysapu.
Kritiikkiä

Täydellistä laissez-fairea ja täydellistä sopimusvapautta on kokeiltu muun muassa Britanniassa.
Britanniassa kauppaa vapautettiin 1700- ja 1800-lukujen ajan päästen lähes täyteen vapaakauppaan (klassinen liberalismi). Ranskassa kaupan vapauttaminen alkoi vasta Ranskan vallankumouksesta (1789), mutta Saksassa merkantilistinen politiikka säilyi vahvana myös 1800-luvulla, aina natsi-Saksan kukistumiseen asti.
Kritiikkiä > Aikalaiskuvaus työelämästä

Sidney Webb kirjoittaa teoksessa Fabian Essays in Socialism: "Naisia työskentelemässä puolialastomina hiilikaivoksissa; nuoria lapsia vetämässä vaunuja koko päivän maanalaisten käytävien tunkkaisessa ilmastossa; lapsia sidottuina kudontakoneeseen viisitoista tuntia puuvillatehtaan kuumennetussa ilmassa, pidettyinä hereillä vain esimiehen piiskalla; tunteja työtä kaikille, nuorille ja vanhoille, rajoitteena vain fyysisen kestävyyden äärimmäiset kyvyt; nopeasti kasvavalle väestölle tarpeellisten saniteettijärjestelyjen täydellinen poissaolo: nämä ja muut nimettömät epäoikeudenmukaisuudet on tallennettu täydellisen laissez fairen ja sopimusvapauden tuloksina toisiaan seuraavien blue-book -raporttien puolueettomille sivuille"
Kritiikkiä > Sopimusvapauden vähentämistoimet 1800-luvun lopulla

Klassisen liberalismin vuoksi monissa maissa vallitsi 1800-luvun lopulla melko laaja sopimusvapaus. Niin sanottu edistyksellinen liike (progressive movement) pyrki 1800-luvun lopulta alkaen monin tavoin kansalaisten, etenkin työntekijöiden ja kuluttajien, aseman vahvistamiseen rajoittamalla vallinneeksi väitetyn laissez faire -kapitalismin "liiallista" sopimusvapautta ja siirtämällä päätöksentekoa poliittiseksi. Liikkeen vaikutuksesta säädettiin muun muassa työsuojelu- ja vähimmäispalkkalakeja, ammattiliittoja ja työehtosopimuksia vahvistavia lakeja, kieltolakeja, elintarvike-, huume- ja lääkelakeja, rautateitä, vuokria ja kauppaa sääteleviä lakeja kuten kilpailulakeja. Liikkeen vaikutus näkyi myös Yhdysvalloissa kieltolain ja tuloveron säätäneinä uusina perustuslain lisäyksinä ja keskuspankin Federal Reserven perustamisena  . Liikkeeseen kuului sosialisteja, konservatiiveja ja sosiaaliliberaaleja.
Kirjallisuutta

Friedrich Hayek, The Constitution of Liberty
Friedrich Hayek, The Road to Serfdom
Milton Friedman, Capitalism and Freedom
John Miller, "Free, Free at Last" in Dollars & Sense magazine
Ludwig von Mises, Economic Freedom and Interventionism
Amartya Sen, Development as Freedom
Friedrich Engels: The Condition of the Working-Class in England in 1844 with a Preface written in 1892 Gutenberg-projekti.
Aiheesta muualla

Economic Freedom by Robert A. Lawson of the Fraser Institute at the Concise Encyclopedia of Economics
| n k Vapaus |
| --- | --- |
Käsitteet:  Kognitiivinen vapaus  Moraalinen vastuu  Vapauden henkilöityminen Libertas  Negatiivinen vapaus  Positiivinen vapaus  Subjektiivinen oikeus  Omistajuus  Yhteiskunnallinen vapaus  Vapaa tahto 
Aloittain:  Akateeminen  Kansalaisvapaudet  Taloudellinen vapaus  Poliittinen vapaus  Älyllinen vapaus 
Oikeuksittain:  Ajatuksenvapaus  Aseiden omistaminen  Elämä  Kokoontuminen  Koulutuksenvapaus  Lehdistö  Liikkuminen  Omistaminen  Sananvapaus  Tiedonsaanti  Uskonto  Valinnanvapaus  Yhdistyminen
Tamariskikasvit

| Tamariskikasvit |
| --- | --- |
 Kukkiva ranskantamariski eli galliantamariski (Tamarix gallica).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Magnoliophytina
Lahko::  Caryophyllales
Heimo::  Tamariskikasvit Tamaricaceae  Link, nom. cons.
Synonyymit
 Reaumuriaceae Lindl. 
Katso myös
   Tamariskikasvit Wikispeciesissä   Tamariskikasvit Commonsissa 
Infobox OKNimi-testi OK: 
Tamariskikasvit (Tamaricaceae) on 90-lajinen kasviheimo koppisiemenisten Caryophyllales-lahkossa, johon mm. kohokkikasvit (Caryophyllaceae) kuuluvat.